A Bizottság 1631/2000/EK rendelete
(2000. július 25.)
a konzervananászra vonatkozó termelési támogatási rendszer részletes alkalmazási szabályainak megállapításáról szóló 2077/85/EGK rendelet módosításáról, valamint a konzervananászra vonatkozó termelési támogatás és az ananásztermelőknek fizetendő minimálár a 2000/2001-es piaci évre történő meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1699/85/EGK rendelettel módosított [1], a konzervananász előállítása támogatási rendszerének létrehozásáról szóló, 1977. március 14-i 525/77/EGK tanácsi rendeletre [2] és különösen annak 8. cikkére,
Mivel:
(1) A legutóbb a 2033/91/EGK rendelettel [3] módosított, 1985. július 25-i 2077/91/EGK rendelet [4] részletes szabályozást ír elő az 525/77/EGK rendelettel létrehozott termelési támogatási rendszer alkalmazására vonatkozóan, különösen ami a támogatásra jogosult termékek körét illeti.
(2) Az egész konzervananászon és a darabolt konzervananászon kívül a Közösség ananász ágazata "crush" (zúzott) ananászkonzervet is előállít (apró gyümölcsdarabkák vagy szecskázott gyümölcs), amelyet úgy nyernek, hogy a gyümölcsöt sajtolják és apróra zúzott ananász formájában csomagolják. A támogatásra jogosult termékek körét ennélfogva még pontosabban meg kell határozni, és a 2077/85/EGK rendeletet ennek megfelelően módosítani.
(3) Az 1558/91/EGK bizottsági rendeletet [5] - amelyre a 2077/85/EGK rendelet 1. cikke (2) bekezdése hivatkozik - a legutóbb az 1607/1999/EK rendelettel [6] módosított, a a 2201/96/EK tanácsi rendeletnek a feldolgozott zöldség- és gyümölcstermékekre vonatkozó termelési támogatási rendszer tekintetében történő alkalmazására vonatkozó részletes szabályok megállapításáról szóló, 1997. március 19-i 504/97/EK bizottsági rendelet [7] hatályon kívül helyezte és helyettesítette. Ennélfogva a fenti cikkben az 504/97/EK rendeletben szereplő megfelelő hivatkozásokat kell megadni.
(4) Ennélfogva a konzervananászra vonatkozó minimálárat a 2000/2001-es gazdasági évre az 525/77/EGK rendelet 4. és 5. cikke alapján kell meghatározni, különbséget téve a 2077/85/EGK rendelet 1. cikkében megadott kétféle terméktípus között.
(5) mivel a Feldolgozottgyümölcs- és Feldolgozottzöldség-piaci Irányítóbizottság nem foglalt állást az elnöke által meghatározott határidőn belül,
ELFOGADTA EZT A RENDELETET:
1. cikk
A 2077/85/EGK rendelet 1. cikke helyébe a következő rendelkezés lép:
"1. cikk
(1) Az 525/77/EGK rendeletben előírt termelési támogatási rendszer értelmezésében: konzervananász az ex20082051, ex20082059, ex20082071, ex20082079, ex20082091 valamint ex20082099 KN-kód hatálya alá eső olyan hámozott és kivájt ananászt vagy ananászdarabokat jelent, amelyek hőkezelésen estek át, cukortartalmú sziruppal és/vagy természetes gyümölcslével fedetten légmentesen lezárt edénybe csomagoltak, és
a) egészben vagy darabokban vannak, amelyben a gyümölcsök lémentes nettó súlya az edény teljes nettó súlyának legalább 58 %-a; vagy
b) apróra darált darabokban vagy törmelék formában vannak, amelyekben a gyümölcsök lémentes nettó súlya az edény teljes nettó súlyának legalább 73 %-a.
(2) E termelési támogatási rendszerre az 504/97/EK rendelet 1. cikke (2) bekezdésében az o) és p) pontok, a 3 és 4. cikke, a 7. cikke (1) és (2) valamint (4) bekezdése, a 8., 9., és 10. cikke, a 11. cikke (1) bekezdése, a 14. cikke, 15. cikke, valamint a 16. cikke (2) és (7) bekezdése érvényes."
2. cikk
A 2000/2001-es gazdasági évre:
a) az 525/77/EGK rendelet 4. cikkében említett, a termelőknek a feldolgozó által az ananászért fizetendő minimálár 100 kilogramm nettó súlyra 41,413 euro;
b) az azon rendelet 5. cikkében említett termelési támogatás a 2077/85/EGK rendelet 1. cikke (1) bekezdésének a) pontjában említett termékek esetében 100 kilogramm nettó súlyra 111,925 euro, míg a rendelet 1. cikke (1) bekezdésének b) pontjában említett termékek esetében 100 kilogramm nettó súlyra 240,067 euro.
3. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 2000. június 1-jétől kell alkalmazni.
Ez a rendelet egészében kötelező és közvetlenül alkalmazandó minden tagállamban.
Kelt Brüsszelben, 2000. július 25-én.